CELEX: 22021D2215
Language: hu
Date: 2021-11-30 00:00:00
Title: Az EU–Algéria Társulási Tanács 1/2021 határozata (2021. november 30.) az EU–Algéria partnerségi prioritások érvényességének meghosszabbításáról [2021/2215]

2021.12.14.   
               
               
                  HU
               
               
                  Az Európai Unió Hivatalos Lapja
               
               
                  L 447/11
               
            
         AZ EU–ALGÉRIA TÁRSULÁSI TANÁCS 1/2021 HATÁROZATA
         (2021. november 30.)
         az EU–Algéria partnerségi prioritások érvényességének meghosszabbításáról [2021/2215]
         AZ EU–ALGÉRIA TÁRSULÁSI TANÁCS,
         tekintettel az egyrészről az Európai Közösség és tagállamai, és másrészről az Algériai Demokratikus és Népi Köztársaság közötti társulás létrehozásáról szóló euromediterrán megállapodásra,
         mivel:
         
                     (1)
                  
                  
                     Az egyrészről az Európai Közösség és tagállamai, másrészről az Algériai Demokratikus és Népi Köztársaság közötti társulás létrehozásáról szóló euromediterrán megállapodást (1) (a továbbiakban: a megállapodás) 2002. április 22-én írták alá, és az 2005. szeptember 1-jén hatályba lépett.
                  
               
                     (2)
                  
                  
                     A megállapodás 94. cikke alapján a Társulási Tanács hatáskörrel rendelkezik arra, hogy megfelelő határozatokat hozzon a megállapodás célkitűzéseinek elérése céljából.
                  
               
                     (3)
                  
                  
                     Az EU és Algéria a Társulási Tanács 1/2017 határozatával (2) megállapodott a 2017 – 2020 közötti időszakra vonatkozó, a partnerség számára irányadó partnerségi prioritásokról.
                  
               
                     (4)
                  
                  
                     Levélváltás útján mindkét megállapodott arról, hogy a partnerség megszilárdításához irányadó dokumentumként az EU–Algéria partnerségi prioritások érvényességét az új, aktualizált partnerségi prioritások elfogadásáig meg kell hosszabbítani.
                  
               
                     (5)
                  
                  
                     A Társulási Tanács eljárási szabályzatának 10. cikke lehetővé teszi, hogy az ülések közötti időszakban írásbeli eljárás útján fogadjanak el határozatokat, ha mindkét fél egyetért ezzel,
                  
               ELFOGADTA EZT A HATÁROZATOT:
         
            1. cikk
            A Társulási Tanács írásbeli eljárással eljárva úgy határoz, hogy az 1/2017 határozatához csatolt EU–Algéria partnerségi prioritások érvényességét az új, aktualizált partnerségi prioritásoknak a Társulási Tanács általi elfogadásáig meg kell hosszabbítani.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. november 30-án.
            
               
                  az EU-Algéria Társulási Tanács részéről
               
               
                  az elnök
               
               Ramtane LAMAMRA
            
         
         
            (1)  HL L 265., 2005.10.10., 2. o.
         
         
            (2)  Az EU–Algéria Társulási Tanács 1/2017 határozata (2017. március 13.) az EU–Algéria partnerségi prioritásokról való megállapodásról (HL L 82., 2017.3.29., 9. o.).